Official Journal L 046 , 18/02/1994 P. 0005 - 0006

Finnish special edition: Chapter 2 Volume 11 P. 0041

Swedish special edition: Chapter 2 Volume 11 P. 0041



PADOMES REGULA (EK) Nr. 355/94 (1994. gada 14. februāris), kas groza Regulu (EEK) Nr. 918/83, ar ko izveido Kopienas muitas nodokļa atbrīvojumu sistēmu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 28. pantu, ņemot vērā Komisijas priekšlikumu1, ņemot vērā Eiropas Parlamenta atzinumu2, ņemot vērā Ekonomikas un sociālo lietu komitejas atzinumu3, tā kā Regulas (EEK) Nr. 918/834 45. pants paredz, ka preces tādu ceļotāju personīgajā bagāžā, kuri ierodas no trešām valstīm, tiek atbrīvotas no ievedmuitas nodokļiem, ja vien šāda ievešana nav komerciāla; tā kā saskaņā ar Regulas (EEK) Nr. 918/83 47. pantu to preču kopvērtība, kuras tiek atbrīvotas no ievedmuitas nodokļiem, nevar pārsniegt ECU 45 uz vienu ceļotāju; tā kā saskaņā ar 47. panta otro daļu ceļotājiem, kas jaunāki par 15 gadiem, dalībvalstis var samazināt šo summu līdz ECU 23; tā kā jāņem vērā pasākumi par labu ceļotājiem, kurus iesaka specializētas starptautiskas organizācijas, jo īpaši Starptautiskās konvencijas par muitas procedūru vienkāršošanu un saskaņošanu F pielikuma 3. daļā minētie pasākumi; tā kā šos mērķus var sasniegt, palielinot atbrīvojumus; tā kā ierobežotu laiku jāparedz izņēmuma statuss Vācijai, ņemot vērā saimnieciskās grūtības, ko varētu izraisīt atbrīvojumu daudzums, jo īpaši attiecībā uz ceļotājiem, kuri iebrauc minētās dalībvalsts teritorijā pār sauszemes robežām, kas Vāciju savieno ar valstīm, kuras nav dalībvalstis un EBTA locekles, vai ierodas no minētajām valstīm, izmantojot to piekrastes kuģniecības līnijas; tā kā pastāv īpašas saites starp kontinentālo Spāniju un Seūtu un Meliļu, IR PIEŅĒMUSI ŠO REGULU. 1. pants Regulu (EEK) Nr. 918/83 groza šādi: 1. 47. pantu aizstāj ar šādu tekstu: "47. pants Precēm, kas nav uzskaitītas 46. pantā, atbrīvojumu, kas minēts 45. pantā, piešķir kopvērtībā līdz ECU 175 uz vienu ceļotāju. Dalībvalstis var tomēr samazināt šo summu līdz ECU 90 ceļotājiem, kas ir jaunāki par 15 gadiem." 2. Iekļauj šādu pantu: "47.a pants 1. Atkāpjoties no 47. panta pirmās daļas, ar šo Spānijai ir atļauts līdz 2000. gada 31. decembrim piemērot ECU 600 atbrīvojumu attiecīgo preču importam no Seūtas un Meliļas, ko muitas teritorijā ieved tā, kā attiecībā uz Spāniju noteikts 3. panta 1. punkta ceturtajā ievilkumā Padomes 1992. gada 12. oktobra Regulā (EEK) Nr. 2913/92, kas izveido Kopienas Muitas kodeksu5 . 2. Atkāpjoties no 47. panta otrās daļas, Spānijai ir tiesības samazināt minēto atbrīvojumu līdz ECU 150 ceļotājiem, kas ir jaunāki par 15 gadiem." 2. pants Šī regula stājas spēkā 1994. gada 1. aprīlī. Tomēr attiecībā uz Vācijas Federatīvo Republiku šo regulu piemēro no 1998. gada 1. janvāra gadījumā, ja preces ieved ceļotāji, kuri ierodas minētās dalībvalsts teritorijā pār sauszemes robežām, kas Vāciju savieno ar valstīm, kuras nav dalībvalstis un EBTA locekles, vai ierodas no minētajām valstīm, izmantojot to piekrastes kuģniecības līniju. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 14. februārī Padomes vārdā priekšsēdētājs Y. Papantoniou 1 OV C 254, 11.10.1986., 7. lpp. 2 OV C 13, 18.1.1988., 173. lpp. 3 OV C 105, 24.4.1987., 4. lpp. 4 OV L 105, 23.4.1983., 1. lpp.. Regulā jaunākie grozījumi izdarīti ar Regulu (EEK) Nr. 3357/91 (OV L 318, 20.11.1991., 3. lpp.). 5 OV L 302, 19.10.1992., 1. lpp.